Konferencia felhívás!

Kedves Hallgatók!

**A nyelvkeresés etikája** címmel a *Károli Gáspár Református Egyetem Bölcsészet- és Társadalomtudományi Kar Modern Magyar Irodalmi, Összehasonlító Irodalomtudományi és Irodalomelméleti Tanszéke* konferenciát hirdet mesterképzésben résztvevő, illetve már végzett magyar szakos hallgatók számára.

A konferencia a külső nézőpontból, a nyelvi klisék által láttatott kisebbségi csoportok irodalmi reprezentációira fókuszál. Ebből kiindulva olyan előadások vázlatait várjuk, melyek a 20. század második felének és az ezredfordulónak a próza-és a líratörténetében a maguk számára hiteles nyelvet kereső közösségekkel foglalkoznak, s az etnikai, vallási, nemi kisebbségi létet az adott kisebbség nyelvén megfogalmazni kívánó műveket állítanak a középpontba.

Az esemény célja a nyelvkeresés folyamatában vizsgálni a közösségi és egyéni identifikáció lehetőségeit, diskurzusait, az erkölcs-és morálfilozófia perspektívájából pedig a kulturális, társadalmi, politikai konvenciók és determinációk hatásait.

Jelentkezési határidő nem releváns, jelentkezni 2000 karakteres absztrakttal lehet. **A pályamunkákat a makonferencia2022@gmail.com email-címre várjuk.**

**A konferencia időpontja 2022. május 26-27** és a Károli Gáspár Református Egyetem Dózsa György út 25. épületében kerül megrendezésre.

A szálás kérdését a konferenciaszervezők, ha a jelentkezők kérik megoldják.